ZENICA: Plesni klub “Shadows” domaćin Cuban vikenda

Zenica je ovog vikenda domaćin Cuban vikenda koji se u našem gradu održava četvrtu godinu zaredom u organizaciji Plesnog kluba “Shadows”.

“Zenica je nakon dvogodišnje pauze zbog aktuelne pandemije ponovo plesni centar. Edukatori i zaljubljenici u latino plesove iz Beograda, Novog Sada, Maribora, Podgorice, Niša, Ljubljane su tu u Zenici i tokom vikenda će održati brojne radionice u okviru ovog festivala. Ovo je jedna divna priča i poruka koju šaljemo iz našeg grada i jako sam ponosan što smo ponovo organizovali jedan ovakav festival“, kazao je Semir Šerić Šera, organizator i trener plesnog kluba “Shadows”.

Ovaj festival organizuje se širom svijeta i sve više je interesa i u našoj zemlji.

“Svake godine dođemo i podržimo ovaj festival. Novi susreti, nova poznanstva a festival je i prilika da razmijenimo iskustva i znanja. Zenica je uvijek dobar domaćin i rado smo tu“, kazao je Radovan Ostojić iz Novog Sada koji se plesom bavi već duže od 30 godina.